Ivans Zaļits
Ivans Zaļits (krievu: Иван Яковлевич Залит, dzimis 1876. gada 24. novembrī, miris 1918. gada 22. oktobrī) bija latviešu izcelsmes skolotājs un sabiedrisks darbinieks. Nodibinājis padomju varu Pleskavas ezera Talabu salās. Dzimis Lavros, kurpnieka ģimenē. 1903. gadā pabeidza Pleskavas skolotāju semināru. Strādāja par skolotāju Holmas apriņķī, Sikšņu pamatskolā Vidagā un Vidrižos. 1906. gadā iestājās boļševiku partijā. 1916. gadā sāka strādāt par skolotāju Pleskavas ezera Talabu salās. Pēc Oktobra revolūcijas tika ievēlēts par Zvejnieku deputātu padomes priekšsēdētāju. Piedalījās bruņoto vienību organizēšanā. Kopā ar piekritējiem nogalināts balto spēku uzbrukumā salām 1918. gada oktobrī. Zaļita vārdā tika nosaukta viena no Talabu salām — Zaļita sala un tās ciems Ostrovzaļita (Остров-Залит), kā arī iela Pleskavā.